钦定古今图书集成/理学汇编/文学典/第105卷 > 叶广彬
## 钦定古今图书集成/理学汇编/文学典/第105卷 > 叶广彬

按《福建通志》：“广彬，字大宜，福清人。少聪慧，日记万言，
精举子业。以亲老遂辍学，而治田园为菽水供，然诵
读不废。经史百家，下及阴阳术数，靡不深诣。父母殁，
构永望楼终慕轩以志思。里人有贷而负者，即还其
券，不敢受也。自号月窗。晚年与素心友，结社谈诗。以
子朝荣贵，赠知州。以孙向高贵，赠太子太保、尚书大
学士。”

===林世言===按《福建通志》：“世言，字天迪，燫之子也。官户部员外郎。
诗词清丽，为晋安之最，王世贞亟推之。著有《丛桂堂
集》。”